На  основу  чланова 92. и 97. став 4. Закона о планирању и изградњи („Сл. гласник РС'', бр 72/200,145/2014…9/2020) и члана 40. Статута општине Чајетина („Службени лист општине Чајетина'', број 2/2019 ) Скупштина  општине Чајетина на седници одржаној 18. фебруара 2021. године, донела је

ОДЛУКУ  О
УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА СУИНВЕСТИТОРА  ЖЕЉКА СИНЂИЋА И МЕЛВУДИНА ЗАХИРОВИЋА  

Члан 1.

Овом одлуком о уређивању грађевинског земљишта предвиђа се изградња инфраструктурних објеката на територији општине Чајетина и уређење површина јавне намене, који би се финансирали средствима суинвеститора Жељка Синђића и Мелвудина Захировића и то:

1) језера на Златибору- ободни зидови језера – земљани радови, у предрачунској вредности од 273.322,36 динара;
2) зацевљења дела корита реке Обудовице-део канала кроз  језеро од стационаже 0+000.00 до стационаже 0+195.64 на кат.парцели број 4558/11 КО Чајетина у предрачунској вредности од 1.255.011,22 динара;
3) мултифункционалног парка на Златибору – шахтови, у предрачунској вредности од 101.600,00 динара;
4) набавка материјала и израда фасаде на бини на Краљевом тргу на Златибору, у предрачунској вредности од 100.800,00 динара;
5) радова на уређењу шеталишта у центру Златибора (бетонски, армирачки и подополагачки радови и набавка и уградња сливника, решетки и поклопаца за шахтове), у предрачунској вредности од 593.914,00 динара.
6) радова на изради моста код Основне школе у Љубишу у предрачунској вредности од 595.514,22 динара;
7) радова на изради моста у Јабланици у предрачунској вредности од 2.066.530,20 динара;
8) радови на привременим објектима на шеталишту, у подстаници за грејање, у предрачунској вредности од 190.020,00 динара.

Члан 2.

 	На основу достављених предмера и предрачуна и извршене контроле цена из члана 1. ове одлуке, укупна вредност радова је  5.176.712,00 динара, без припадајућег ПДВ-а.
	 


Члан 3.

Суинвеститори Жељко Синђић из Ужица, ул. Душана Попповића бр. 2 и Мелвудин Захировић из Новог Пазара, ул. Руђера Бошковића бб, граде  стамбени објекат  у насељеном месту Златибор, на катастарској парцели број 4637/9 КО Чајетина за који је Општинска управа Чајетина донела решење о измени решења о грађевинској дозволи ROP-CAJ-25572-CPA-7/2020, заводни број 351-722/2019-03 од 8. децембра 2020. године, којим се обавезују суинвеститори да на име доприноса за уређивање грађевинског земљишта због измене грађевинске дозволе плате износ од 5.176.712,00 динара.
Наведени радови из члана 1. у износу од 5.176.712,00 динара биће умањени од  доприноса по решењу број 351-722/2019-03 од 8. децембра 2020. године обрачунатих за уређивање грађевинског земљишта за изградњу објекта на   катастарској парцели број 4637/9 КО Чајетина.

Члан 4.

Суинвеститори  ће извести радове  предвиђене чланом 1. Одлуке и након потврде надлежног надзорног органа извршиће се коначни обрачун који ће бити умањен од утврђеног доприноса за уређење грађевинског земљишта.

Члан 5.

	Овлашћује се Општинска управа да закључи уговор са финансијерима у смислу члана 92. Закона о планирању и изградњи, у свему према приложеном предмеру и предрачуну за предметне радове, с тим што ће се коначан обрачун извршити након завршетка радова.

Члан 6.

	Ова одлука ступа на снагу даном доношења а биће објављена у ''Службеном листу општине Чајетина''.



СКУПШТИНА ОПШТИНЕ ЧАЈЕТИНА 
Број:02-20/2021-01 од 18. фебруара  2021. године



									  ПРЕДСЕДНИК
                                                                                          Скупштине општине,
                                                                                                  Арсен  Ђурић

